Az Eurovíziós Dalfesztiválon a dalt a május 29-én rendezendő döntőben adták elő. Mivel Németország a Négy Nagy ország egyike, nem kellett részt vennie az elődöntőkben. A fellépési sorrendben huszonkettedikként adták elő, az örmény Eva Rivas "Apricot Stone" című dala után, és a portugál Filipa Azevedo "Há dias assim" című dala előtt. A szavazás során 246 pontot szerzett, kilenc országtól begyűjtve a maximális tizenkét pontot. Ez az első helyet érte a huszonöt fős mezőnyben. Ez volt Németország második győzelme 1982 után, valamint az újraegyesített Németország első győzelme.